Trelis/gawiki huggingface dataset:
Réaltbhitheolaíocht. Staidéar ildisciplíneach ar bhunús, dáileadh is todhchaí na beatha sa Chruinne. Pléann sí ceisteanna cosúil le conas a thosaíonn is a fhorbraíonn an bheatha, an bhfuil beatha áit éigin eile taobh amuigh den Domhan, agus cad atá in ann don bheatha ar Domhan is thall. Is cuid d'aidhmeanna NASA í. 
Mar is eol do chách, níor thángthas ar bheatha ar bith ar aon phláinéad eile go fóill, agus mar sin níl sa réaltbhitheolaíocht i láthair na huaire ach teoiriceoireacht.
De réir thuiscint an lae inniu ní féidir teacht ar neacha beo cliste ar aon phláinéad sa Ghrianchóras s’againn. Scéal eile é go bhfuil sé incheaptha gur fhorbair miocrorgánaigh, cinn a bheadh cosúil le [[víreas 88anna, in áit éigin. Tá tuairimíocht ann mar shampla go bhféadfaimis teacht ar bheatha shimplí den chineál sin sna cisil is airde thuas in atmaisféar [[Véineas (pláinéad)|Véineas]].
Níltear cinnte, cé chomh cosúil a bheadh bitheolaíocht na neachanna eachtardhomhanda lenár mbitheolaíocht féin. Tá an bheatha ar an Domhan bunaithe ar an g[[carbón]] mar phríomhdhúil, toisc nach bhfuil aon dúil cheimiceach eile in ann slabhraí fada d’adaimh den chineál chéanna a dhéanamh. Tá an smaoineamh ann gur féidir bithcheimic mhalartach a bhunú ar shlabhraí an tsileacain is na hocsaigine (ar an Domhan s’againn bíonn a leithéidí coitianta sna clocha – sna [[sileacáit]]í). Is dócha áfach go mbeadh ról nach beag ag an gcarbón sa bhithcheimic shileacanbhunaithe freisin, chomh coitianta is a bhíos sé san ollchruinne.
Ceist chonspóideach eile é, an bhféadfadh leacht éigin eile gnó an uisce a dhéanamh don bheatha eachtardhomhanda: an amóinia, b’fhéidir. Bun scothláidir í an [[amóinia]], agus í ina gás le teocht an tseomra, ach is féidir pláinéad fuar a shamhlú agus cónaí ar neachanna amóiniabhunaithe ansin. Ní fhéadfadh an cineál sin beatha úsáid a bhaint as an ocsaigin mar a dhéantar ar an Domhan, toisc gur dual don ghlanamóinia dul trí thine agus í ag teacht i dteagmháil leis an ocsaigin.
Cheap [[Carl Sagan]], an réalteolaí clúiteach, na focail úd ”seoibhineachas carbóin” agus ”seoibhineachas uisce” agus é ag cur síos ar an tuiscint a bhí aige féin ar na cúrsaí seo: is éard a bhí sé a mhaíomh ná gur shíl sé nach bhféadfadh an bheatha eachtardhomhanda a bheith bunaithe ar aon bpríomhdhúil eile seachas an carbón (”seoibhineachas carbóin”), agus nach bhféadfadh sí déanamh in uireasa an uisce mar phríomhthuaslagóir (”seoibhineachas uisce”). Ní mór cuimhne a choinneáil air áfach gur féidir don bhithcheimic uiscebhunaithe charbónbhunaithe féin a bheith an-difriúil le ceimic na beatha domhanda.
Réalteolaíocht dhomhanda. Ó 1970 nó mar sin tá an réalteolaíocht a bhí bunaithe ar theileascóip optúla ar dhromchla an Domhain imithe i léig. Bhí an t-atmaisféar—gnéithe éagsúla na haimsire, suaiteacht is truailleáin san aer, soilse cathrach is eile — ag cur isteach a bheag nó a mhór ar éifeacht na dteileascóp seo, ag cur le hiomrall na n-íomhánna a fuarthas is ag táireadh a ngéire. Ag an am céanna bhí spásteileascóip ag teacht chun cinn, ag seachaint na bhfadhbanna seo is ag tabhairt íomhánna den scoth. Rinne spásteileascóp Hubble obair iontach chun íomhánna géara de na pláinéid is an spéir i gcoitinne a chur ar fáil, agus rinne sé seo athruithe bunúsacha ar an réalteolaíocht. Mar sin féin, tá dhá fhorbairt á gcur i bhfeidhm ar na seanteileascóip chun a dtorthaí a dhéanamh inchurtha le híomhánna spásteileascóp Hubble, fiú. Tá tógáil na scáthán ollmhór is gá sna gnáth-teileascóip i bhfad níos saoire anois ná sna 1980idí, fiú. In ionad scannáin grianghrafadóireachta chun na híomhánna a ghlacadh tríd an bpróiseas mall a bhíodh in úsáid, baintear feidhm as córais leictreonacha, ceamaraí luchtchúpláilte is ríomhairí. Is féidir na híomhánna a ghlactar a phróiseáil chun iomraill éagsúla a cheartú, agus na híomhánna deiridh a fháil go tapa. Déantar íomhánna ó scata teileascóp a mheascadh go comhuaineach ach an fad eatarthu a chur san áireamh, agus faightear íomhánna níos feabhsaithe fós. Is féidir sonraí a fhaightear ó radaiteileascóip a úsáid chun na híomhánna a phróiseáil. Mar sin, tá athnuachan faoi lánseol sa réalteolaíocht dhomhanda agus ré úr tuartha don saothar seo.
Réalteolaíocht infridhearg. Staidéar ar réada neamhaí de réir a radaíochta sa raon tonnfhad 1,000 nm - 1 mm. Cuireann ionsú tonnfhad sa raon seo ag galuisce san atmaisféar isteach ar an obair seo. Réitítear cuid de na fadhbanna seo le réadlanna arda, cosúil leis an réadlann ar shliabh Mauna Kea ag airde 4,000 m, nó teileascóp atá fuaraithe go crióigéineach ar spásárthach. Astaíonn cuid mhaith réad an chuid is mó dá radaíocht sa raon infridhearg. Tá an réalteolaíocht seo tagtha chun cinn ó thaobh tábhachta de trí fhorbairt na n-eagarbhrathadóirí íomháithe don infridhearg.
Réalteolaíocht na Síne. D'fhás an réalteolaíocht sa tSín neamhspleách ar an iarthar, agus bhain sí an-chuid éachtaí amach: 
Is ón mbunús Síneach an córas comhordanáidí réaltaí a úsáidtear ar fud an domhain anois.
Réalteolaíocht neoidríonó. Iarrachtaí neoidríonónna ón nGrian a bhrath chun na coinníollacha i gcroíleacán soladach na Gréine a dhéanamh amach, agus mar an gcéanna maidir le hollnóvaí. De réir na dturgnamh ó na 1960idí, tá ráta sreafa na neoidríonónna grianda níos lú ná mar a bhíodh á thuar ó theoiric na núicléisintéise.
Réalteolaíocht radair. Sa réalteolaíocht radair, úsáidtear bíoga tonn raidió chun faid réada sa Ghrianchóras a thomhas is a ndromchlaí a mhapáil, ar mhodh díreach cosúil le radar. Rinneadh a leithéid go rathúil ar Véineas is cuid mhaith astaróideach, agus chun trastomhais núicléis cóiméad a dhéanamh amach.
Réalteolaíocht ultraivialait. Brath is anailís radaíochta ó fhoinsí neamhaí sa raon tonnfhad 50-320 nm. Astaíonn na réaltaí is teo an chuid is mó dá radaíocht sa bhandaleithead seo, nach bhfuil inghlactha ach ag satailítí is roicéid (de bhrí go n-ionsúnn aer an atmaisféir an radaíocht seo thar níos mó ná leath den bhandaleithead seo ar thaobh na dtonnfhad gearr). Mar shampla, tá satailít a dtugtar "an Taiscéalaí Ultraivialait Idirnáisiúnta" uirthi (comhoibriú idir ESA, an Bhreatain is NASA) i mbun staidéar speictreagrafach ar réaltraí gníomhacha, cuasáir, réaltaí, agus an meán idir-réaltach sa raon tonnfhad 120-300 nm.
Réalteolaíocht X-ghathach. Staidéar ar na X-ghathanna a thagann ó fhoinsí cosmacha. Ní mór é a dhéanamh le hionstraimí a iompraítear ar shatailítí de bhrí nach dtreánn X-ghathanna an t-atmaisféar. I measc na bhfoinsí tá iarmhair ollnóvaí cosúil le Réaltnéal an Phortáin, déréaltaí atá ag aistriú maise, agus croíleacáin ghníomhacha réaltraí.
Vitoria-Gasteiz. Is príomhchathair comhphobal féinrialaitheach Tír na mBascach í Vitoria-Gasteiz. Tá 235,661 ina gcónaí ann agus í mar phríomhchathathair an chúige Araba i dtuaisceart na Spáinne. Is í Gasteiz an t-ainm Bascais, agus Vitoria as Spáinnis. Tá an bardas ar an mbardas is mó i dtír na mBascach le achar 276.81 cm agus daonra 242,082.
Cuirtear an chathair seo go minic i liosta de 5 chathair is fearr sa Spáinn le bheith ina chónaí ann. Tá an sean-bhaile caomhnaithe go maith le sráideanna meánaoiseacha agus cearnóga deasa. Tá dhá ardeaglais aici agus bíonn go leor féile ann.
Tiomnaigh Beethoven a "Opus 91", "Cath Vitoria" nó "Bua Wellington" don chath cáiliúil óna cogaidh Napoléon. I rith cath Vitoria, bhris airm Spáinneach, Portaingéalach agus Sasanach agus an Ginearál Marquess Wellington na Francaigh. Uair na cinniúna ab ea é an cath i gCogadh Saoirse na Spáinne.
Stair.
Sa bhliain 581 bhunaigh rí Viseagotach Liuvigild cathair "Victoriacum". Sa bhliain 1813, le linn Chogadh na Leithinse, bhí bua ag Diúc Wellington i gcoinne na bhFrancach i gCath Victoria. Tá séadchomhartha lonnaithe i bpríomhchearnóg na cathrach, "Monumento a la Independencia", mar chomóradh ar an gcath. 
Ar 20 Bealtaine, 1980, thiontaigh Parlaimint na mBascach ar Vitoria mar phríomhchathair réigiún féinrialaitheach Thír na mBascach.
Eacnamaíocht agus déimeagrafaic.
Tá eacnamaíocht ilghnéitheach i Vitoria-Gasteiz, agus tá go leor comhlachtaí déantúsaíochta le oibríochtaí ann, ina measc Mercedes-Benz, Michelin, Gamesa agus Heraclio Fournier, an ceann deireanach lena cheanncheathrú sa chathair. Sa bhliain 2009 rangaíodh an chathair sa dara háit ó thaobh chaighdeán maireachtála de i measc chathracha na Spáinne, agus sa chéad áit maidir le ceantair glasa agus áiteanna cultúracha in aghaidh an duine.
Tá seirbhís aerfoirt lonnaithe gar don chathair in Aerfort Vitoria. Faoi láthair níl ach aon aerlíne amháin ann le seirbhísí rialta, Iberia, á riaradh ag Air Nostrum le eitiltí go Maidrid agus Barcelona.
Cuireadh deireadh le seirbhís Ryanair go Stansted, Londain agus Baile Átha Cliath i nDeireadh Fómhair 2007.
Tá seirbhísí ag an aerlíne feidhmiúcháin NordJet ó Vitoria-Gasteiz.
LADT. Acrainm is ea na litreacha LADT, a sheasann do "Leispiach, Aerach, Déghnéasach agus Trasinscneach" (LGBT i mBéarla). Scáth-théarma is ea é do dhaoine nach heitrighnéasaigh agus cisinscnigh iad. 
Ós rud é go bhfuil féiniúlachtaí gnéis agus inscne ann nach dtagann faoi scáth na dtéarmaí san acrainm, is minic a bhaintear úsáid as leaganacha breisithe ar nós LADT+ freisin, acrainm lena n-aithnítear agus lena n-áirítear féiniúlachtaí mionlaigh eile nach bhfuil leispiach, aerach, déghnéasach agus trasinscneach amháin. Úsáidtear roghanna eile freisin, mar shampla LADTA, LADTI, LADTAIAP etc.  Úsáideann daoine agus eagraíochtaí an t-acrainm is mó atá ag teacht, dar leo, lena gcuid ball, a gcuid dearcthaí agus a gcuid cuspóirí.
Is í an bhratach tuar ceatha siombail an phobail LADT, cruthaithe ag Gilbert Baker sa bhliain 1978.
Bioróir. Is feiste faoi choinne peann luaidhe é bioróir a chuireann bior ar phinn.
Scriosán. Is feiste rubair úsáidte le scrios a dhéanamh ar rud éigin atá scríofa é scriosán.
Neasden. Is baile é Neasden atá suite sa bhuirg London Borough of Brent, Londain thiar.
Cearnóg Leicester. Is cearnóg coisithe í Cearnóg Leicester san West End de Londain. Tá an Chearnóg ag críochtannacht le Sráid Lisle ar an dtuaisceart, Charing Cross Bóthar ar an oirthear, agus Sráid Whitcomb ar an iarthar. Tá páirc na Cearnóige ag teorannú le Sráid Cranbourn ar an dtuaisceart; Cearnóg Leicester ar an oirthear; Sráid Irving ar an ndeisceart; agus tá an bóthar ainmnithe mar Chearnóg Leicester go simplí, suite ar an iarthar.
Droichead Londan.  
Droichead Londan a thugtar ar roinnt droichead trasna na Tamaise idir an Chathair agus Southwark. Tógadh an chéad droichead sa suíomh seo in aimsir na Rómhánach. Tógadh na droichid luatha seo le hadhmad. Sa Mheánaois, bhí dhá dhroichead faoi seach ann. Droichid chorrán liag ab ea iad sin. Droichead cearchaill bosca coincréite atá sa cheann atá inniu ann. Cuireadh tús lena thógáil sa bhliain 1971 agus osclaíodh é sa bhliain 1973.
Droichead an Túir.  
Is droichead trasna na Tamaise agus suite sa London Borough of Southwark é Droichead an Túir.
Knightsbridge. Is baile é Knightsbridge atá suite sa bhuirg Cathair Westminster, Londain Láir. Is ceantar cónaithe agus miondíola eisiach ó dheas na Hyde Park é. Tá a lán siopaí costasach i Knightsbridge mar Harrods agus Harvey Nichols. Tá an Brompton Oratory agus an Músaem Victoria agus Albert sa cheantar freisin, ar an mBrompton Road.
An Cuarbhóthar Thuaidh, Londain (A406). Is bóthar i Londain é an Cuarbhóthar Thuaidh.
Chelsea. Is baile é Chelsea atá suite sa bhuirg Kensington and Chelsea, Londain Láir.
Stáisiún Sráid Learpholl. Is stáisiún suite suite i gCathair Londan é Stáisiún Sráid Learpholl .
Cathair Westminster. Is buirg í Cathair Westminster atá suite i Londain Thiar lárnach, Sasana. Tá a cheanncheathrú riaracháin suite i Halla na Cathrach.
Cathair Londan. Is buirg í Cathair Londan atá suite i Londain lárnach, Sasana.
Piccadilly Circus. Is acomhal bóithre é Piccadilly Circus atá suite in Londain lárnach.
Sábh ciorclach. Is toireasc cumhachta é an sábh ciorclach. Bíonn diosca fiaclach air a rothlaíonn go sciobtha chun ábhair a ghearradh.
Crystal Swing. Is grúpa ceoil é Crystal Swing. Is as Mainistir na Corann iad. Tá triúr sa ghrúpa, Máire, Derek agus Dearbhla de Búrca. Seinneann siad ceol tuaithe.Tháinig clú agus cáil orthu nuair a chonaic Ellen DeGeneres físean ceoil dá gcuid ar YouTube. Ar an 12 lá de mhí Márta, 2010, chuaigh siad ar The Late Late Show le Ryan Tubridy, agus tar éis sin, bhí aithne ag gach duine orthu. Ag deireadh an mhí, chuaigh siad ar The Afternoon Show, Xposé, agus Ireland AM. Ar an 6ú la d'Aibreán, chuaigh siad go Meiriceá, agus chuaigh siad ar The Ellen DeGeneres Show. Craoladh an clár ar an 12ú la d'Aibreán 2011 i Meiriceá.
Katyn. Is baile beag in iarthar na Rúise é Katyn, suite in aice le Smolensk. 
Eirleach Katyn.
Nuair a d'ionsaigh arm na Gearmáine an Pholainn i Mí Mheán Fómhair 1939, tháinig na Sóivéadaigh isteach ón taobh eile, agus sa deireadh, chuaigh críochdheighilt ar an bPolainn de réir na teorann a bhí socraithe ag an nGearmáin agus ag an Aontas Sóivéadach roimhe sin. Bhí an Pholainn cloíte ag an nGearmáin agus ag an Aontas Sóivéadach araon, agus fágadh cuid mhór saighdiúirí Polannacha i mbraighdeanas sa Rúis. 
Ar an 5 Márta 1940, shínigh Lavrentiy Beriya, ceannasaí na bhfórsaí slándála san Aontas Sóivéadach, ordú chun na mílte oifigeach agus sibhialtach Polannach a mharú faoi cheilt. Déanadh cuid mhaith den dúnmharú i coillte Katyn. Is deacair a rá cé mhéad a maraíodh ansin, ach is dócha go raibh timpeall ocht míle oifigeach airm agus 21,768 daoine go hiomlán idir Katyn agus áiteanna eile.
Le blianta fada, shéan an rialtas Sóivéadach go ndearnadh eirleach ann, ach faoi dheireadh, sa bhliain 1990, d'admhaigh siad gur cuireadh an marú i gcrích faoi orduithe Sóivéadacha.
Timpiste Aeir.
Fuair Lech Kaczynski (uachtarán na Polainne ó 2005 go 2010) agus 130 daoine eile bás i dtubaiste aeir sa Rúis ar an 10ú lá de mhí Aibreáin, 2010, le 130 daoine eile, is iad ag taisteal go cuimhneachán in Katyn.
Stéaróideach. Is éard is stéaróideach ann ná lipid theirpéinóideach arb é a príomhthréith a chroí steréin agus grúpaí feidhmiúla breise. Tá a croí comhdhéanta de struchtúr carbóin de cheithre fáinní comhleáite: trí fáinní cioglaiheacsán agus fáinne amháin cioglaipeintáine. Athraíonn na stéaróidigh de réir na grúpaí feidhmiúla a ghabhann leis na fáinní seo agus staid ocsaídithe na bhfáinní.
Tarlaíonn raon leathan de chomhdhúile ceimiceacha go
nádúrtha i bplandaí, in ainmhithe, agus i bhfungais.
Cannabas (géineas). Géineas de phlandaí bláthanna is ea an cannabas nó an chnáib a chuimsíonn trí speiceas toimhdean," Cannabis sativa", "Cannabis indica", agus "Cannabis ruderalia". Ullmhóid ón bplanda "Cannabis sativa" atá ann, a úsáidtear go forleathan mar dhruga caithearnh aimsire, mar gheall ar a airíonna meidhréiseacha scaoilteacha. Is as an bplanda seo a fhaightear an "raithneach" a chaitear go forleathan timpeall na cruinne.
Tugtar cnáib ar an bplanda freisin, agus faightear eastóscthaí uaidh mar "haisis" is mairiuana. Baineadh úsáid as cannabas, le fada, le haghaidh snáithín (cnáib), chun críocha leighis, agus mar dhruga áineasa. 
Tréithe.
Planda bliantúil a fhásann 2.5 m ar airde, na duilleoga le 5-7 maothán caol fiaclach spréite cosúil le méara, na bláthanna bídeacha glasa i gcrobhaingí foirceannta. 
Na fireannaigh is na baineannaigh ar phlandaí difriúla. Dúchasach don Áise, 
Foinse snáithíní rópa is síolta éan, chomh maith le roisín támhshuanach.
Tá na trí thacsón seo dúchasach san Áise Láir, agus san Áise Theas ach fástar go forleathan i dtíortha eile é. 
THC.
Is é teitrihidreacannabionól an comhábhar gníomhach ann. Is móilín shícighníomhach é THC a thugann 'na ribí' duit agus a bhaineann le marachuan.
Roghnaítear plandaí a tháirgeann a lán snáithíní agus teitrihidreacannaibionól nó THC, le haghaidhx táirgí thionsclaíoch. 
Sintéisíodh an THC den chéad uair i 1967.
Pailniú. Is éard is pailniú ann ná an próiseas trína aistrítear pailín ó antar staimín go stiogma cairpéil i ngléasraí, rud a chumasaíonn toirchiú agus atáirgeadh gnéasach. Coinníonn gráinní na pailine (speirm) na gaiméití fireann agus an cairpéal na gaiméití baineann; sna gimnispeirmí cuirtear an phailin go díreach ar an ubhúlach féin.
Tugtar 'an stiogma' ar pháirt ghabhálach an chairpéil i mbláthanna na n-angaispeirmeacha.
Tugtar 'an mhicripíl' ar pháirt ghabhálach d'ubhúlach na gimnispeirme.
Is céim riachtanach é an pailniú, in atáirgeadh phlandaí bláthanna, agus bíonn táirgeadh sleachta le ghéiniteach éagsúil mar thoradh air.
Graham Linehan. Is scríbhneoir teilifíse Éireannach é Graham Linehan (mar seo a fhuaimnítear é /ˈlɪnəhæn/. Rugadh é ar an 22 Bealtaine 1968). Is aisteoir agus stiúrthóir freisin é. Is minic a oibríonn sé i gcomhpháirt le Arthur Mathews, agus gean an phobail ar roinnt cláir ghrinn a scríobh sé uaidh féin nó le daoine eile. As "Father Ted", "Black Books" agus "The IT Crowd" is mó a thugtar aitheantas dó.
An Coiste Téarmaíochta. Is comhairle teanga de chuid Gaeilge na hÉireann é an Coiste Téarmaíochta a roghnaíonn téarmaíocht Ghaeilge d'fhocail agus coincheapa úra. Bunaíodh é sa bhliain 1968. Ba rannóg de chuid na Roinne Oideachais an Coiste Tearmaíochta ón am ar bunaíodh é go 1999. Faoi Chomhaontú Aoine an Chéasta bunaíodh Foras na Gaeilge agus cuireadh de chúram ar an bhForas cúram a dhéanamh d'fhorbairt na nuathéarmaíochta sa Ghaeilge, agus is faoin bhForas atá an Coiste Téarmaíochta ag feidhmiú ó shin. Ar shuíomh a bhfoclóir ar líne Téarma deir siad fúthu féin go bhfuil "sé mar aidhm ag an gCoiste Téarmaíochta téarmaíocht údarásach chaighdeánach Ghaeilge a fhorbairt, a fhaomhadh agus a chur ar fáil chun tacú leis an nGaeilge mar mheán cumarsáide i sochaí nua-aoiseach.
Ballraíocht.
Beagán le cois 20 comhalta atá ar an gCoiste Téarmaíochta faoi láthair; daoine iad seo ó ollscoileanna, eagraíochtaí stáit agus eagraíochtaí teanga, agus saineolaithe ar ábhair éagsúla. Bíonn cruinniú amháin ag an gCoiste in aghaidh na míosa (seachas i mí Lúnasa) i mBaile Átha Cliath.
Na baill reatha (2021) ná
Foilsiúcháin.
D'fhoilsigh siad mórán sainfhoclóirí a bhain le h-earnálacha áirithe ar nós an Foclóir Déiríochta, an foclóir Fiseolaíocht agus Sláinteachas, Foclóir Talmhaíochta, an Foclóir Eolaíochta. Le theacht an ré digití d'eisigh siad dlúthdhioscaí leis na foclóirí seo a leanas atá fós ar fáil ar shuíomh acmhainn.ie .
Foclóir Airgeadas, Ríomhaireacht, Teicneolaíochta Faisnéis agus Fiontraíocht , 
Foclóir Ainmneacha Plandaí is Ainmhithe 
Foclóir Airgeadas, Ríomhaireacht agus Fiontraíocht
Foclóir Bitheolaíochta 
Foclóir Eolaíochta 
Foclóir Fiseolaíochta agus Sláinte anseo 
Foclóir Geolaíochta agus Geoifisice anseo 
Foclóir Réalteolaíochta anseo 
Téarmaí Teilifíse agus Raidió anseo 
agus bhí na cnuasaigh seo á dtairiscint acu chomh maith:
Focal.ie/Téarma.ie.
Bhunaigh Fiontar (Ollscoil Chathair BáC) Focal.ie mar thionscadal sa bhliain 2004. Ba é Michal Mechura an ríomheolaí a bhí ag obair le Fiontar a chruthaigh ailtireacht an innil chuardaigh. Laistigh de bhliain bhí milliún cuairdeach déanta ar an suíomh. Mhair an t-ainm mar sin go 2015 nuair a athraiodh é go Téarma.ie agus An Foclóir Nua Béarla-Gaeilge Foclóir.ie ar tí theacht ar an bhfód. Is dócha gur ceapadh go mbeadh an pobal ag meascadh an dá cheann.
Modh Bates. Is modh leighis malartaigh é an Modh Bates atá dírithe ar radharc na súl a fheabhsú. Ba é an dochtúir Meiriceánach William Horatio Bates, MD (1860-1931) a bhunaigh an modh seo. Bhí sé den tuairim gur strus is cúis le fadhbanna súl agus bhraith sé go ndearna spéaclaí dochar agus nár ghá iad i ndáiríre. 
D'fhoilsigh Bates leabhar chomh maith le hiris le cuidiú le daoine radharc a gcuid súl a fheabhsú. Bhí na hoirbhearta a mhol sé dírithe ar do scíth a ligean, na súile a choinneáil ag gluaiseacht agus díriú ar mhionrudaí seachas an pictiúr ar fad a ghlacadh isteach in aon am amháin. Chur sé béim ar leith ar litreacha dubha agus marcanna a shamhlú i d'intinn, agus rudaí eile. Bhraith sé freisin go mbeadh fiúntas ann do chuid súl a nochtadh do sholas na gréine ach de réir mar a chuaigh an modh ar aghaidh moladh do chuid súile a choinneáil dúnta agus gan a bheith ag breathnú díreach ar an ngrian le súile oscailte ar fhaitíos go ndéanfadh sé seo dochar buan duit, is dócha.
Soprán. Is éard atá i gceist le soprán ná amhránaí (bean, nó buachaill óg de ghnáth) den ghuth is airde scála.
Archway, Londain. Is baile é Archway atá suite sa bhuirg Islington, Londain Láir.
Leytonstone. Is baile é Leytonstone atá suite sa bhuirg Waltham Forest, Londain Thoir. I ndaonáireamh na bliana 2011 fuarthas 12,879 duine ina gcónaí ann.
Sráid Oxford. Is mórbhóthar í Sráid Oxford i gCathair Westminster sa West End i Londain, sa Ríocht Aontaithe. Is í an tsráid 
siopadóireachta is gnóthaí san Eoraip í. Sa bhliain 2011 bhí 300 siopa ann go neasach. Tráth, ba chuid de bhóthar Londain-Áth na nDamh í, a thosaigh ag Newgate, i gCathair Londan, agus bhí aithne uirthi mar 'Oxford Road'. Inniu, tá sí mar chuid den mórbhóthar A40, ach cosúil le an-chuid bóithre i lár Londain nach trébhealaigh iad a thuilleadh, ní áirítear uimhir an bhóthair ar na cuaillí eolais. 
Beagnach leath slí ar an Sráid Oxford atá Oxford Circus, gnóthach crosbhealach le Sráid Regent. D'oscail crosaire trasnán ar an Oxford Circus i 2009, agus níl a dhath cosúil leis i lárnach Londain faoi láthair.
Gidea Park. Is baile é Gidea Park atá suite sa bhuirg Havering, Londain Thoir.
Stair.
Is é Gidea Park suíomh an 'Romford Bruachbhaile Gairdín' tógtha i 1910 go 1911 ar an Gidea Hall agus Eastáit Balgores mar thaispeántas na pleanáil baile. Bhí teachíní agus tithe deartha le níos mó ná 100 ailtirí, líon mór iad le ardmheas orthu. Rinne comórtas chun pleanáil baile is fearr a roghnú den bruachbhaile agus na dearaí is fearr den tithe a chosnaíonn £500 agus teachíní a chosnaíonn £375. Chuir an tionscadal, stáisiún traenach in áireamh, chun cinn le comhlacht bunaithe le triúr feisirí Liobrálach a raibh ceangailte le Hampstead Bruachbhaile Gairdín forbairt, Herbert Raphael, John Tudor Walters (a rinneadh ridirí níos déanaí) agus Charles McCurdy.
Sochaí agus fóillíocht.
Ba an Scoil Saoirse Ríoga i mBóthar Brentwood Uachtar an chéad scoil e i mBreatain ina raibh ríomhaire leictreonach suiteáilte. 
Tá an "Romford Hockey Club" agus an teach tábhairne "The New Inn" suite i nGidea Park. 
Tagairtí.
Massy, Anthea (2003). London's secret suburbs "Evening Standard" 12 March 2003.
Músaem na Breataine. Is músaem i Londain Shasana é Músaem na Breataine atá tiomnaithe do stair agus chultúr an chine dhaonna. Tá 8 milliún mír i mbailiúcháin an mhúsaeim agus tagann siad as gach cearn den domhan. 
Cuireadh Músaem na Breataine ar bun sa bhliain 1753, é bunaithe sa chuid ba mhó ar bhailiúcháin Sir Hans Sloane, lia agus eolaí. Cuireadh fáilte roimh an bpobal go dtí an Músaem ar 15 Eanáir 1759 agus é suite i dTeach Montagu i mBloomsbury. Tá an músaem ar oscailt gach lá ó 10:00 r.n. go 5:00 i.n.
Músaem. Is éard is músaem (ón Laidin a thagann an focal seo) ann ná foirgneamh ina gcoinnítear sean-nithe: taisí, agus rudaí a bhaineann leis an ré atá caite, idir an luath agus nua-stair maille leis an tréimhse réamhstairiúil. Tugtar iarsmalann ar mhúsaem go minic sa Ghaeilge. (Tá seo bunaithe ar an dá fhocal "iarsma", nó mír a fhágtar i ndiaidh ruda, agus an foirceann -"lann" a chiallaíonn áit no ionad, cf. amharclann).
Georg Friedrich Händel. Ba chumadóir Gearmánach é Georg Friedrich Händel (23 Feabhra 1685 – 14 Aibreán 1759). 
Ceol.
Tá an "Messiah", "Water Music", agus "Music for the Royal Fireworks" i measc a chuid saothar is mó cáil. Bhí tionchar mór ag an gcumadóir Sasanach Henry Purcell ar Händel.
Saol.
Rugadh Händel i Halle i ndiúchacht Magdeburg. Chaith Händel tamall san Iodáil, ansin d'aistrigh sé go Sasana. 
Cailleadh Händel i Londain sa bhliain 1759, agus cuireadh i Westminster Abbey é.